Document ID: 32012R0380

KOMISIJAS REGULA (ES) Nr. 380/2012
(2012. gada 3. maijs),
ar ko groza Eiropas Parlamenta un Padomes Regulas (EK) Nr. 1333/2008 II pielikumu attiecībā uz alumīniju saturošu pārtikas piedevu lietošanas nosacījumiem un daudzumiem
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2008. gada 16. decembra Regulu (EK) Nr. 1333/2008 par pārtikas piedevām (1) un jo īpaši tās 10. panta 3. punktu,
tā kā:
(1)
Regulas (EK) Nr. 1333/2008 II pielikumā paredzēts Savienības to pārtikas piedevu saraksts, kuras ir atļauts lietot pārtikā, un to lietošanas nosacījumi.
(2)
Eiropas Pārtikas nekaitīguma iestāde (EFSA) 2008. gada 22. maija atzinumā (2) ieteica samazināt alumīnija pieļaujamo nedēļas devu (TWI) līdz 1 mg uz ķermeņa svara kilogramu nedēļā. Turklāt EFSA uzskata, ka ievērojamā Savienības daļā intensīvie patērētāji, īpaši bērni, pārsniedz pārskatīto pieļaujamo nedēļas devu.
(3)
EFSA uzskata, ka alumīnija savienojumi iedarbojas uz iedzīvotājiem galvenokārt ar pārtikas starpniecību, izmantojot pārtikā gan produktus, kas dabiski satur alumīniju, gan produktus, kuru apstrādē lieto alumīnija savienojumus, tostarp pārtikas piedevas. Tomēr EFSA nespēj noteikt katra avota kvantitatīvo nozīmi, jo cilvēku uztura pētījumos un ar izmantotajām analītiskajām metodēm nosaka tikai kopējo alumīnija saturu pārtikā.
(4)
Regulas (EK) Nr. 1333/2008 II pielikumā atļauts izmantot alumīniju saturošas pārtikas piedevas plašā pārtikas produktu klāstā, tā maksimāli pieļaujamie līmeņi bieži ir vai nu ļoti augsti, vai arī maksimālie koncentrācijas līmeņi (Quantum satis) nav norādīti.
(5)
Regulas (EK) Nr. 1333/2008 II pielikumā un Komisijas Regulā (ES) Nr. 231/2012, ar kuru nosaka to pārtikas piedevu specifikācijas, kas uzskaitītas Eiropas Parlamenta un Padomes Regulas (EK) Nr. 1333/2008 II un III pielikumā (3), plašā pārtikas produktu klāstā atļauts izmantot dažas krāsvielas, kurās var būt alumīnijs laku veidā, parasti pat nenorādot maksimālos alumīnija koncentrācijas līmeņus lakās.
(6)
Tāpēc ir lietderīgi grozīt pašreizējos lietošanas nosacījumus un samazināt alumīniju saturošo pārtikas piedevu, tostarp alumīnija laku, lietošanas līmeni, lai nodrošinātu, ka pārskatītā pieļaujamā nedēļas deva netiek pārsniegta.
(7)
Tā kā ražošanas praksē vairākas desmitgades ir izmantoti lielāki pārtikas piedevu daudzumi, jāparedz pārejas periods, lai dotu pārtikas apritē iesaistītajiem uzņēmējiem iespēju pielāgoties šajā regulā noteiktajām jaunajām prasībām attiecībā uz tādu alumīniju saturošu pārtikas piedevu lietošanu, kas nav lakas.
(8)
Alumīnija satura norādīšana alumīnija lakās, kas nav paredzētas pārdošanai galapatērētājam, šobrīd nav obligāta. Tai būtu jākļūst obligātai ne vēlāk kā 12 mēnešus pēc šīs regulas stāšanās spēkā, lai dotu iespēju pārtikas ražotājiem, kas izmanto alumīnija lakas, pielāgoties ierosinātajām maksimālajām vērtībām saistībā ar šīm lakām. Tāpēc būtu jānodrošina par 12 mēnešiem ilgāks pārejas periods, lai dotu iespēju uzņēmējiem, kas iesaistīti pārtikas apritē, pielāgoties šajā regulā noteiktajām jaunajām prasībām.
(9)
Ar Komisijas Regulu (ES) Nr. 1129/2011 (4) grozītā II pielikuma piemērošanas termiņš principā noteikts no 2013. gada 1. jūnija. Lai veicinātu efektīvu II pielikuma īstenošanu, ir lietderīgi iekļaut pielikumā tādus piemērošanas periodus, kas nesākas 2013. gada 1. jūnijā un tiek noteikti pēc šīs regulas stāšanās spēkā.
(10)
Saskaņā ar pārtikas ražotāju sniegto informāciju vairs netiek izmantots alumīnijs, kurā ir bentonīts E 558. Tāpēc tas nav iekļauts Regulas (EK) Nr. 1333/2008 III pielikuma 1. daļā un tas jādzēš arī no visu pārtikas piedevu saraksta Regulas (EK) Nr. 1333/2008 II pielikuma B daļā.
(11)
No visu pārtikas piedevu saraksta Regulas (EK) Nr. 1333/2008 II pielikuma B daļā jādzēš tādas alumīniju saturošas pārtikas piedevas kā kalcija alumīnija silikāts E 556 un alumīnija silikāts (kaolīns) E 559, jo šīs vielas var aizstāt ar citām pārtikas piedevām.
(12)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu, pret tiem nav iebildis ne Eiropas Parlaments, ne Padome,
IR PIEŅĒMUSI ŠO REGULU.
1. pants
Regulas (EK) Nr. 1333/2008 II pielikumu groza saskaņā ar šīs regulas pielikumu.
2. pants
1. Pārtikas produktus, kas likumīgi laisti tirgū pirms 2014. gada 1. februāra un neatbilst šajā regulā paredzētajiem noteikumiem, kurus piemēro no 2014. gada 1. februāra, var turpināt tirgot līdz to minimālajam derīguma termiņam vai “izlietot līdz” datumam.
2. Atkāpjoties no šā panta 1. punkta, pirms 2014. gada 1. augusta tirgū likumīgi laistos pārtikas produktus, kuros ir alumīnija lakas un kuri neatbilst šajā regulā paredzētajiem noteikumiem, ko piemēro no 2014. gada 1. augusta, var turpināt tirgot līdz to minimālajam derīguma termiņam vai “izlietot līdz” datumam.
3. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama dalībvalstīs.
Briselē, 2012. gada 3. maijā

Labels: 3
0
1
17